ඔහු කොමිසමට සදහන් කළේ පාස්කු ප්‍රහාරයට ඉතා නුදුරු දිනක සහරාන්ගේ පිරිස කාත්තන්කුඩියේ සිදුකළ බයිසිකල් බෝම්බ පිපිරීම් අත්හදා බැලීමක් බවට බලධාරින් දැනුවත් කළ බවයි.එහිදි අතිරේක සොලිසිටර් ජනරාල්වරිය ප්‍රශ්න කර සිටියේ සතිපතා පැවැත්විය යුතු බුද්ධි සමාලෝචන රැස්වීම පාස්කු ප්‍රහාරයට පෙර 2019 අප්‍රේල් මස 16 වන අඟහරුවාදා පැවැත්වුනේද යන්නයි.කොමිසම හමුවේ සාක්ෂි ලබාදෙමින් හිටපු රාජ්‍ය බුද්ධි අධ්‍යක්ෂ නිලන්ත ජයවර්ධන කියා සිටියේ පාස්කු ප්‍රහාරයට පෙර එම රැස්වීම එදින නොපැවැත්වුණු බවයි.